**Správa**

**o činnosti Združenia**

**vlastníkov garáži II. etapa, Papraďová ul. Bratislava, za rok 2014**

Výbor Združenia pracoval v zložení:

Predseda: Ing. Leo Havlíček,

hospodárka: MUDr. Ľudmila Blatná.

Členovia výboru: Ing. Dagmar Mesárošová, Mayer Alexander, Ing, David Dvořák

Revízna komisia: Klaudius Šulko, Ctibor Béhm.

**Hlavná činnosť výboru**

Činnosť Združenia a výboru sa riadila uzneseniami členskej schôdze zo dňa 24.03.2014 a venovala sa údržbe a opravám spoločných zariadení objektu ako sú garážové brány zvody odpadovej vody, ako aj problematike udržania prevádzky schopného stavu objektu spoločných garáží.

 Jednou z činností, ktorá vyplynula zo záverov predchádzajúcej členskej schôdze, bolo uskugtočnenie výberového konania na prestrešenie objektu spoločných garáží. V zmysle ponúk, ktoré sme obdržali na základe dopytu uverejneného na portáli www.123dopyt.sk v apríli 2014, boli tieto vyhodnotené a Výbor Združenia i na základe konzultácií s niektorými vlastníkmi horných garáží vyhodnotil celkové prekrytie objektu garáží a ponuky na tieto práce za nereálne a finančne nezrealizovateľné.

Vychádzajúc z archívnej dokumentácie Združenia a záverov zasadnutí členských schôdzí Združenia z predchádzajúceho obdobia ako aj statickej správy z roku 2010 a skutkového stavu konštrukcie pojazdovej strechy alias nádvoria horných garáží, Výbor oslovil opätovne firmy ktoré sa prihlásili na práce na prestrešenie celého objektu garáží, kde bola v konečnom dôsledku vybraná firma, ktorá uskutoční prestrešenie nádvoria horných garáží, čím sa zabezpečí zamedzenie zatekania do spodných garáží v južnej časti nádvoria a tiež objavujúcich sa priesakov na severnej časti nádvoria, ktoré bolo opatrené novým povrchom v minulom období.Týmto technickým riešením sa zároveň zamedzí znehodnocovaniu nosnej konštrukcie vrchnej pojazdovej strechy, čiže nádvoria horných garáží.

Pre Vašu informáciu uvádzame, že v dňoch 01.01.-15.01.2015 sa uskutočnilo písomné hlasovanie o prestrešení nádvoria, ktoré bolo zúčastnenými vlastníkmi garáží schválené. Za technické prevedenie je v zmysle zmluvy zodpovedný zhotoviteľ, ktorý akceptoval pripomienky vlastníkov garáží, ktoré boli počas hlasovania vznesené, a boli mu tlmočené. Cena za dielo je zazmluvnená vo výške 30 240,- € bez DPH. K momentu podpisu zmluvy bolo na účte združenia naakumulovaných cca 31 000,-€.

Výbor Združenia a revízna komisia sa schádzali pravidelne, v zmysle vnútorného poriadku združenia, kde sa priebežne riešili problémy vzniknuté s prevádzkou objektu a úlohy Výboru Združenia, prijaté Výročnou Schôdzou Združenia. Informovanie vlastníkov o dianí v Združení bolo zabezpečené výveskami v objekte a na vyžiadanie elektronickou poštou pre vlastníkov, ktorí poskytli svoju E-mailovú adresu. Rovnako boli oznamované aj ďalšie nutné administratívne otázky, avšak často dochádzalo k odcudzovaniu týchto oznamov neznámymi osobami, čím dochádzalo k mystifikácii dotknutých vlastníkov garáží niektorými vlastníkmi vrchných garáží.

**Ďalšia činnosť Výboru:**

1. Za hospodárenie s prostriedkami Združenia zodpovedala hospodárka MUDr. Ľ. Blatná. Zostatok finančných prostriedkov prenášajúci sa do roku 2015 zodpovedá stavu uvedenému v správe o hospodárení Združenia za rok 2014. (príloha Revízna Správa)
2. V roku 2014 bola platobná disciplína na normálnej úrovni, avšak ku koncu roka 2014 ostalo niekoľko nezaplatených záloh. Neuhradené zálohy za rok 2014 sa doriešili v roku 2015.
3. Dlžoba majiteľa garáže 3165/2 už presahuje zákonom stanovenú výšku pre zverejnenie mena neplatiča a z toho vyplývajúcimi postihmi. Pán Majiteľ tejto garáže je i naďalej aktívnym neplatičom a nereaguje na povinnosť prispievať do fondu združenia, ktorý sa používa najmä na udržiavanie prevádzkyschopného stavu objektu spoločných garáží.

**Spotreba vody a elektrickej energie:**

**Voda:**

Spotreba vody bolo obdobná ako v predchádzajúcom období, cca 10 m3 vo finančnom vyjadrení to bolo 129,07€.

**Elektrina:**

 Sledovanie odberu elektrickej energie podľa skupín garáži napojených na jednotlivé elektromery A až H vykonával a odoberaný stav evidoval pán Klaudius Šulko - predseda revíznej komisie. Tento vyhotovoval mesačné prehľady o skutočnom čerpaní a spracoval celkové  vyhodnotene ročného odberu na jednotlivých elektromeroch. Na základe jeho meraní sa zistilo, že konečný stav hl. merača odberu el. Energie bol k 31.12.2014 17 054,- kWh, čo znamená spotrebu elektrickej energie v roku 2014 3.160 kWh na celý objekt. Spoločné priestory vykazujú o tretinu nižšiu spotrebu, avšak v niektorých garážach sa vyskytla nadspotreba voči rovnakému minulému obdobiu. Užívatelia týchto garáží na túto skutočnosť boli upozornení, a za garáž 3114 bol rozdiel doplatený.

**Záver**

Na základe vyúčtovania finančnej spotreby, ktorá je predmetom Správy o hospodárení Združenia v roku 2014 a predpokladanej spotrebe finančných prostriedkov na bežnú údržbu a správu, s prihliadnutím na plánované systematické práce s cieľom udržania prevádzky schopného stavu objektu zálohovú platbu na nasledujúce obdobie roku 2015 Výbor združenia navrhuje realizovať vo výške 70,**- €**. O spotrebe finančných prostriedkov Združenia bude Výbor členskú základňu priebežne písomne informovať v pravidelných ročných intervaloch.

**Číslo účtu Združenia vo VÚB je SK2502000000001158222759**.

Dôrazne Vás žiadame uvádzať v platbe v položke „**variabilný symbol“** číslo Vašej garáže.

Výbor Združenia vyslovuje poďakovanie všetkým vlastníkom garáži, ktorí aj v roku 2014 aktívne spolupracovali s vedením a plnili si svoje záväzky voči Združeniu a správe objektu.

V Bratislave 21.05.2015 Správu vypracoval: Ing. Leo Havlíček

 Správu schválil: Výbor Združenia 05.06.2015